Diari Oficial de la Generalitat Valenciana


Sumari del DOGV 9629, del 30-06-2023 (2023/7238)

RESOLUCIÓ de 23 de juny 2023, del president de Turisme Comunitat Valenciana, de concessió directa d'ajudes a persones i empreses del sector turístic afectades pels incendis ocorreguts durant l'estiu de 2022, en compliment del Decret 46/2023, de 31 de març, del Consell, d'aprovació de les bases reguladores i de concessió de les esmentades ajudes (DOGV 9568, 04.04.2023).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7238


Data del document
:   23-06-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 23 de juny 2023, del president de Turisme Comunitat Valenciana, de concessió directa d'ajudes a persones i empreses del sector turístic afectades pels incendis ocorreguts durant l'estiu de 2022, en compliment del Decret 46/2023, de 31 de març, del Consell, d'aprovació de les bases reguladores i de concessió de les esmentades ajudes (DOGV 9568, 04.04.2023). [2023/7238]  
  
Antecedents de fet  
Primer. En data 4 d'abril de 2023 es va publicar en el Diari Oficial de la Generalitat Valenciana el Decret 46/2023, de 31 de març, del Consell, d'aprovació de les bases reguladores i de concessió directa d'ajudes a persones i empreses del sector turístic afectades pels incendis ocorreguts durant l'estiu de 2022 dirigides als col·lectius que es detallen a continuació:  
- Ajudes a titulars d'establiments d'allotjament turístic inscrits en el Registre de Turisme de la Comunitat Valenciana.  
- Ajudes a titulars d'agències de viatges inscrites en el Registre de Turisme de la Comunitat Valenciana.  
- Ajudes a titulars d'una empresa de turisme actiu, ecoturisme i/o activitat complementària inscrita en el Registre de Turisme de la Comunitat Valenciana.  
- Ajudes a persones inscrites com a guies de turisme.  
- Ajudes a persones físiques o jurídiques adherides als següents programes de política turística promoguts per Turisme Comunitat Valenciana: CreaTurisme, SICTED, L'Exquisit Mediterrani.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides a l'esmentat Decret 46/2023, que han donat lloc a la instrucció dels expedients que es detallen en l'annex a aquesta resolució.  
Tercer. D'acord amb el que s'estableix en la base reguladora desena de l'annex I (Instrucció) de l'esmentat decret, s'han informat a favor els expedients de referència, ja que les persones sol·licitants compleixen els requisits establits per a la concessió de l'ajuda en la base reguladora quarta de l'annex I (Requisits de les persones físiques o jurídiques beneficiàries), i s'ha traslladat el sentit dels esmentats informes a la persona que exerceix la Direcció de Turisme Comunitat Valenciana amb el propòsit que aquest òrgan directiu dicte la corresponent proposta de concessió d'ajuda en compliment del que estableix l'apartat 2 de la base reguladora desena, de l'annex I del Decret, això és:  
  
«Examinades les sol·licituds, l'òrgan instructor emetrà un informe en el qual farà constar que es compleixen els requisits necessaris per a la concessió de les ajudes i formularà, a través de la persona titular de la Direcció de Turisme Comunitat Valenciana, la proposta de concessió en l'òrgan competent per a resoldre.»  
Quart. En data 20 de juny de 2023, el director de Turisme Comunitat Valenciana ha dictat una proposta de resolució de concessió directa d'ajudes per a les persones sol·licitants que figuren en el document annex a la present resolució.  
  
Fonaments de dret  
Primer. El Decret 46/2023, de 31 de març, del Consell, d'aprovació de les bases reguladores i de concessió directa d'ajudes a persones i empreses del sector turístic afectades pels incendis ocorreguts durant l'estiu de 2022; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i altra normativa d'aplicació.  
Segon. És competent per a dictar la present resolució la persona titular de la Presidència, d'acord amb les competències assignades per l'article 31 (De la Presidència), apartat 2, subapartat f, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.01.2020) i en aplicació del que estableix la base reguladora onzena, de l'annex I, «Resolució i recursos», de l'esmentat Decret 46/2023.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció a les persones sol·licitants de les ajudes que es detallen en el document annex a la present resolució, amb indicació del número d'expedient, nom de la persona beneficiària, CIF/NIF d'aquesta i import de la subvenció, corresponents a les ajudes establides en el Decret 46/2023, de 31 de març, del Consell, d'aprovació de les bases reguladores i de concessió directa d'ajudes a persones i empreses del sector turístic afectades pels incendis ocorreguts durant l'estiu de 2022.  
  
  
Segon  
Condicionar, en aplicació de la base reguladora catorzena de l'esmentat Decret 46/2023, l'efectivitat de les ajudes que es concedeixen al fet que les persones beneficiàries complisquen les obligacions següents:  
  
a) Destinar les ajudes rebudes a cobrir les despeses corrents de l'activitat turística exercida per la persona o entitat sol·licitant. Aquestes despeses podran haver-se realitzat des de la data d'inici de l'incendi forestal esdevingut en l'estiu de 2022 en el municipi en el qual té lloc la prestació de serveis turístics per part de la persona o entitat beneficiària, i hauran de ser justificades per aquesta, davant de Turisme Comunitat Valenciana, a requeriment d'aquesta entitat.  
b) Mantindre l'activitat turística exercida amb anterioritat a l'inici de l'incendi al qual es refereix l'apartat anterior, almenys fins al 31 de desembre de 2023; aspecte que s'acreditarà davant de Turisme Comunitat Valenciana, si així se li requereix, de la manera següent:  
- En cas que la persona o entitat perceptora de l'ajuda siga una persona treballadora autònoma, aquesta haurà de figurar d'alta en el Règim Especial de Treballadors Autònoms en la data anteriorment indicada.  
  
- En cas que la persona o entitat perceptora de l'ajuda siga una persona jurídica, aquesta haurà d'estar donada d'alta en el cens d'activitats econòmiques de l'Agència Estatal de l'Administració Tributària en la data anteriorment indicada.  
c) Facilitar totes les dades i informació, en qüestions relacionades amb l'ajuda concedida, que li requerisca Turisme Comunitat Valenciana.  
  
d) Comunicar a Turisme Comunitat Valenciana la sol·licitud o obtenció d'altres ajudes per a la mateixa finalitat.  
e) Complir les obligacions de publicitat activa establides en la legislació bàsica, de conformitat amb el que es disposa en l'article 4 de la Llei 1/2022, de 13 d'abril, de transparència i bon govern de la Comunitat Valenciana, en cas d'haver percebut durant el període d'un any natural ajudes o subvencions públiques en una quantia superior a 50.000 euros, o quan les ajudes o subvencions representen com a mínim el 40 % del total dels seus ingressos anuals, sempre que arriben, com a mínim, a la quantitat de 5.000 euros. S'ha de realitzar l'adequada publicitat a aquesta indicant almenys l'entitat pública concedent, l'import rebut i el programa, activitat, inversió o actuació subvencionats.  
  
f) Sotmetre's a les actuacions de control financer previstes en els articles 113 i següents de la Llei 1/2015, de 6 de febrer, de la Generalitat, i en els articles 44 i següents de la Llei 38/2003, de 17 de novembre, general de subvencions, així com les que puguen dur a terme la Generalitat i altres òrgans de control.  
  
Tercer  
Supeditar, en aplicació del que s'estableix en la base reguladora quinzena del decret, les ajudes que es concedeixen mitjançant la present resolució als mecanismes de control i supòsits de minoració i reintegrament de subvencions continguts en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament de desplegament, aprovat pel Reial decret 887/2006, de 21 de juliol, i altra normativa d'aplicació.  
  
Quart  
Publicar la present resolució en el Diari Oficial de la Generalitat Valenciana, a efectes de notificació.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de ser notificada i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes a comptar de l'endemà de ser notificada; tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de juny de 2023.- El president de Turisme Comunitat Valenciana: Francesc Colomer Sánchez.